En forlængelse med den stærke slovakiske back Tomas Nadasdi er faldet på plads for AaB Ishockey.

Efter at have spillet i den bedste liga i både Slovakiet og Tjekkiet kom Tomas Nadasdi til AaB i slutningen af januar. - Tomas Nadasdi nåede i sidste sæson at markere sig som en klar forstærkning, og vi er glade for, at det er lykkedes at forlænge kontrakten, siger direktør i AaB Ishockey Frederik Åkesson i en pressemeddelse. Aftalen med 31-årige Tomas Nadasdi gælder for den kommende sæson.